Document ID: /roh_data/filtered/fineweb-2-filterrobots_roh.jsonl.gz/24073

Minisguard dals 12.11.2016
- Sonda, 12.11.2016, 17:40
Di da l’avegnir
Mintg’onn a l’entschatta da november datti en Svizra in di da l’avegnir. Durant quest di pon uffants accumpagnar lur geniturs u lur parents en lur mintgadi da lavur. Il Minisguard accumpogna dus uffants durant lur visita en dus mastergns totalmain differents. Il Minisguard accumpogna uffants en l’ospital chantunal a Cuira e la Ems Chemia a Domat.
Sistem da scola dual
U ditg auter, quai è il sistem da scolaziun professiunala. La Svizra è in dals paucs pajais che scolescha ils emprendists sin quella moda speziala. Sper la lavur ston ils emprendists numnadamain er ir a scola. Co quai sistem funcziuna declerain nus en il Minisguard.